ปลิดชีพ-หนุ่ม 27 ฟันหัว แขนขาด
หมกอืดป่าจาก เคยติดยานรก ปมขัดธุรกิจมืด,ฆ่าฟันร่างยับหนุ่มรับจ้างทั่วไปหมกศพในป่าจากริมแม่น้ำเจ้าพระยา ชาวบ้านเดิน ผ่านได้กลิ่นเหม็นโชยปะทะจมูกรุนแรงออกตามหาจนพบศพนอนตายขึ้นอืดมีเศษไม้ลังปิดทับมิดชิด ท้ายทอยถูกฟันกะโหลกยุบ แขนขวาขาดห้อยร่องแร่ง หน้าแข้งซ้ายหัก พ่อทำงานเป็นยามให้เบาะแสก่อนหายตัวลูกชายมาขอเงิน 30 บาท บอกจะไปหาเพื่อน แต่ได้ปฏิเสธผู้ตายเลยเดินออกจากบ้านแล้วหายตัวไปลึกลับ ตามหาไร้วี่แววเลยเข้าแจ้งความคนหาย จนชาวบ้านมาพบศพ ตำรวจมุ่งปมขัดแย้งส่วนตัว กับแก๊งค้ายาฆ่าปิดปาก หลังพบเหยื่อเคยถูกส่งบำบัดยาเสพติดมาก่อน,หนุ่มรับจ้างทั่วไปถูกฆ่าฟันร่างยับหมกศพขึ้นอืดในป่าจากรายนี้ เปิดเผยขึ้นเมื่อเวลา 10.15 น.วันที่ 15 ธ.ค. พ.ต.ท.ประสงค์ อินเสมียน สว. (สอบสวน) สภ.พระประแดง จ.สมุทรปราการ รับแจ้งพบศพคนถูกฆ่าหมกป่าริมแม่น้ำเจ้าพระยา ท้ายซอยสุขสวัสดิ์ 53 (ซอยเสาไฟฟ้าแรงสูง) หมู่ 5 ต.บางจาก จึงรายงานให้ พ.ต.อ.สุทธิโรจน์ ไกรวชิรสิทธิ์ ผกก.พ.ต.ท.ธนินท์รัฐ วิชทิพยนานนท์ รอง ผกก.สส. นำกำลังตำรวจชุดสืบสวน เจ้าหน้าที่ทหาร เจ้าหน้าที่วิทยาการ แพทย์เวร รพ.บางจาก และเจ้าหน้าที่หน่วยกู้ภัยมูลนิธิป่อเต็กตึ๊ง เดินทางไปตรวจสอบ,ที่เกิดเหตุเป็นป่าจากริมแม่น้ำเจ้าพระยาสุดซอย พบศพชายทราบชื่อภายหลังคือนายคมกริช สีมะใบ อายุ 27 ปี อยู่บ้านเลขที่ 30/2 หมู่ 5 ต.บางจาก อ.พระประแดง จ.สมุทรปราการ ศพถูกหมกในป่าจาก มีกองเศษไม้ลังทับร่างอย่างมิดชิด สวมเสื้อยืดแขนสั้นสีฟ้า นุ่งกางเกงลูกฟูกขาสามส่วน มีบาดแผลศีรษะถูกฟันด้วยของมีคม กะโหลกเปิดบริเวณท้ายทอย หน้าแข้งซ้ายหัก แขนขวาระหว่างข้อศอกกับข้อมือถูกฟันขาดห้อยร่องแร่ง ศพขึ้นอืดส่งกลิ่นเหม็นโชยคลุ้งไปทั่วบริเวณ แพทย์ลงความเห็นถูกฆ่าตายมาแล้วไม่ต่ำกว่า 5 วัน,จากการสอบสวนทราบว่า ก่อนเกิดเหตุชาวบ้านเดินผ่านบริเวณดังกล่าวแล้วได้กลิ่นเหม็นคล้ายซากศพโชยปะทะจมูกรุนแรง ด้วยความสงสัยเดินตามหาดูกระทั่งพบศพคนถูกฆ่าหมกป่าจากขึ้นอืดดังกล่าว จึงแจ้งเจ้าหน้าที่ทราบเหตุ ขณะที่นายสังวาร สีสะใบ อายุ 58 ปี พ่อผู้ตายอาชีพพนักงานรักษาความปลอดภัย ให้เบาะแสว่า ลูกชายมีอาชีพรับจ้างทั่วไป เมื่อค่ำวันที่ 7 ธ.ค.ที่ผ่านมา ผู้ตายมาขอเงินตน 30 บาท บอกจะไปหาเพื่อน แต่ตนปฏิเสธลูกชายเดินออกจากบ้านและหายตัวไป ตนและญาติพยายามตามหาแต่ไร้วี่แวว จึงเข้าแจ้งความคนหายไว้ที่ สภ.พระประแดง เมื่อวันที่ 10 ธ.ค.ที่ผ่านมา กระทั่งชาวบ้านพบศพถูกฆ่าหมกป่าจากห่างจากบ้านราว 200 เมตร ส่วนสาเหตุไม่ทราบมาจากปัญหาใด,พ.ต.อ.สุทธิโรจน์ ไกรวชิรสิทธิ์ ผกก.สภ.พระประแดง กล่าวภายหลังตรวจที่เกิดเหตุว่า จากการสอบสวนเบื้องต้นไม่พบว่าผู้ตายเคยมีปัญหาขัดแย้งกับใคร ทราบแต่เพียงว่าผู้ตายเคยติดยาเสพติด และถูกส่งตัวเข้ารับการบำบัดมาแล้ว ในชั้นนี้มุ่งปมขัดแย้งส่วนตัว กับแก๊งธุรกิจมืดฆ่าปิดปาก สั่งให้ตำรวจชุดสืบสวนออกหาข่าวเบาะแสกลุ่มคนร้าย พร้อมตรวจสอบกล้องวงจรปิดภายในซอยใกล้จุดที่เกิดเหตุ เพื่อเป็นแนวทางการสืบสวนสอบสวน คาดน่าจะได้ตัวคนร้ายมาดำเนินคดีเร็วๆนี้ ตอนนี้กำลังติดตามกลุ่มวัยรุ่นต้องสงสัย และผู้ใกล้ชิดมาสอบสวนปากคำเพื่อคลี่คลายคดีให้แน่ชัดอีกครั้ง
ฆ่าฟันร่างยับหนุ่มรับจ้างทั่วไปหมกศพในป่าจากริมแม่น้ำเจ้าพระยา ชาวบ้านเดิน ผ่านได้กลิ่นเหม็นโชยปะทะจมูกรุนแรงออกตามหาจนพบศพนอนตายขึ้นอืดมีเศษไม้ลังปิดทับมิดชิด ท้ายทอยถูกฟันกะโหลกยุบ
ข่าวหน้า 1,คมกริช สีมะใบ,ริมแม่น้ำเจ้าพระยา,ซอยสุขสวัสดิ์ 53,ขัดแย้งส่วนตัว,ข่าวทั่วไป